Държавен вестник, бр. 64, 2025 г., стр. 79

БРОЙ  64	
Д Ъ Р Ж А В Е Н  В Е С Т Н И К 	
СТР.  79   
Правило 13 – Списък с участници
Правило 13. Директорът на EОМБ изготвя 
списъци на делегатите и наблюдателите, при­
състващи на Конференцията, по азбучен ред 
на имената на държавите, следвани от тези 
на организациите, които те представляват.
Правило 14 – Кворум
Правило 14.1. Заседанията на Конференци­
ята са валидни, ако присъства мнозинството 
от всички членове.
Правило 14.2. Ако по време на заседание 
липсва кворум, председателят може да спре 
заседанието или да обяви неформално об­
съждане.
Правило 15 – Председателстване
Правило 15.1. Председателят открива и 
закрива заседанията, дава или отнема правото 
на изказване, поставя предложения на гласу­
ване и обявява решения. Той/тя се произнася 
по процедурни въпроси и, по-специално, има 
право да предложи прекратяване или отлагане 
на обсъждането.
Правило 15.2. Председателят при изпълне­
ние на своите задължения се подчинява на 
правомощията на Конференцията.
Правило 15.3. Докато председателства, 
заместник-председателят има същите права 
и задължения като председателя.
Правило 16 – Заседания
Правило 16.1. Заседанията на Конференци­
ята не са открити за обществеността, освен 
ако Конференцията не реши друго.
Правило 16.2. Конференцията може също 
така да покани правителството на държава, 
която не е членка, или междуправителствена, 
правителствена или неправителствена органи­
зация да бъде представена на всяко от нейните 
обсъждания. Такава покана представлява 
сътрудничество по смисъла на член III.3 от 
Споразумението.
Правило 16.3. Конференцията може също да 
кани частни лица да присъстват на заседания 
в лично качество.
Правило 16.4. Делегати и съветници имат 
правото да правят изказвания на дебатите на 
Конференцията. Всички други присъстващи 
могат да участват само по покана на предсе­
дателя.
Правило 17 – Провеждане на заседания
Правило 17.1. Председателят поканва же­
лаещите да се изкажат по реда, в който са 
поискали думата.
Правило 17.2. Приоритет се дава на делегат, 
който се изказва по процедурен въпрос, по 
който председателят се произнася незабавно.
Правило 17.3. Процедурните въпроси не 
трябва да се предоставят на председателя 
в писмен вид или да се разпространяват. 
По-специално, следните предложения се 
считат за процедурни въпроси: предложение 
за връщане на въпроса за ново разглеждане; 
предложение за отлагане на разглеждането на 
определен въпрос; предложение за отлагане 
на заседанието; и предложение заседанието да 
премине към следваща точка от дневния ред.
Правило 17.4. Решението на председателя 
може да бъде оспорено, но обсъждането му се 
ограничава до оспорващия и до председателя.
Правило 17.5. Ако различието в мнения­
та продължава, то незабавно се подлага на 
гласуване.
Правило 18 – Решения, предложения и 
изменения
Правило 18.1. Всеки делегат на Конферен­
цията или всеки съветник може да предлага 
решения или изменения.
Правило 18.2. Всеки проект на решение 
трябва да се предава на председателя в писмена 
форма. Текстът се разпространява възможно 
най-рано преди гласуването. 
Правило 18.3. Когато към един и същ проект 
на решение са внесени няколко изменения, 
председателят решава за реда, по който да 
бъдат обсъдени и подложени на гласуване, 
при спазване на следните правила:
a) всички решения или изменения се под­
лагат на гласуване;
b) едно изменение може да бъде подложено 
на гласуване отделно или като антитеза на дру­
го изменение по преценка на председателя; и
c) ако дадено решение бъде изменено в 
резултат на гласуване, измененото решение 
се поставя за окончателно гласуване от Кон­
ференцията.
Правило 18.4. Делегат, който е направил 
предложение или е внесъл изменение, може 
да го оттегли със съгласието на всеки друг 
делегат, който го е подкрепил, освен когато 
изменение, представляващо негова промяна, 
все още е в процес на обсъждане или е било 
прието.
Правило 18.5. Предложение или изменение, 
оттеглено от неговия вносител, може да бъде 
внесено отново от друг делегат, като в този 
случай се обсъжда и се поставя на гласуване.
Правило 19 – Гласуване
Правило 19.1. Всяка държава членка има 
един глас в Конференцията при спазване на 
разпоредбите на член II.3 и член IV.4.a) (ii) от 
Споразумението относно дейностите, посочени 
като специални проекти, и член IV.4.а) (iv) от 
Споразумението относно неплатените вноски.
Правило 19.2. Гласуването на Конферен­
цията обикновено се извършва с вдигане на 
ръка, освен ако държава членка не поиска 
поименно гласуване, което се извършва по 
френски азбучен ред на имената на държавите 
членки, като се започне с държава членка, 
чието име се изтегля на случаен принцип от 
председателя. Гласът на всяка държава членка, 
участваща в поименно гласуване, се включва 
в протокола от заседанието.
Правило 19.3. В случаите по член III.2 от 
Споразумението относно приемането на нови 
членове и по член XI.6 от Споразумението от­